PIIBEL ARMSAKS
Täna on meil järg teise käsu juures: "Pildi võim inimese elus"
Loen selle käsu Piiblist:
"Sa ei tohi enesele teha kuju ega mingisugust pilti sellest,
mis on ülal taevas, ega sellest, mis on all maa peal, ega sellest,
mis on maa all vees! Sa ei tohi neid kummardada ega neid teenida,
sest mina, Issand, sinu Jumal, olen püha vihaga Jumal" (2Ms 2:4-5)
Kas see ei tundu vanamoodsana?
Kes Soomes on aastasadu kujusid kummardanud?
Aga küsin sinult, sõber, küsimuse:
Milliseid pilte sa meeleldi vaatad?
Kas vaatad pilte, millel on kujutatud selle maailma ilu?
Või vaatad pilte, mis võtavad inimestelt, kes on loodud Jumala
näo järgi, nende inimväärikuse?
Väidan, et meie kultuur on seotud piltidega nii, et see kummardab
pilte rohkem kui ükski eelnev kultuur maailmas.
Püüa ise kasvõi üks nädal elada ilma televiisorita. Kuidas läheb?
Me kultuur tunneb televisioonis ja veebis olevate pornolehtede võimu.
Miks on meile see käsk antud?
Ei saa teha pilti Jumalast ega seda kummardada ega teenida.
See tuleneb sellest, et mitte keegi ei tea, milline on Jumal Isa.
Jumal on Vaim ja kui keegi püüab Teda esitada maalina või sambana,
siis tuleb sellest loodu pilt, mitte Looja oma.
Alates kuldne vasikas, mille tegi iisraeli rahvas kõrbes
kuni Michelangelo loodud jumalani Sixtuse kabelis.
Kui paljude inimeste Jumala-pilti on see Michelangelo maal rikkunud?
Jumalat kujutatakse seal vana mehena.
Siis tuli Jeesus inimesena.
Peale seda saavad kunstnikud ette kujutada, milline oli Jeesus ja
kujutada inimeseks saanud Jumalat.
Aga ka sel juhul ei saa pilti kummardada.
Piiblis on see funktsioon, mis teistes religioonides kuulub pildi
juurde, antud Sõnale ja nimele.
Seetõttu nt protestantlikud kirikud on otsustanud, et
piltide ees ei palvetata ja neid ei paluta.
See käsk ei keela pildi tegemist üldiselt, vaid see keelab sellise
pildi tegemise, mida me teenime ja mis meid seob.
See teine käsk on välja jäetud luteri katekismusest
nagu kõik vaatajad teavad, mina kuulun luteri kirikusse
Mina olen katekismuse käske lapse- põlvest peale õppinud ja seda käsku
seal ei ole. See tuleneb sellest, et aastal 300 Augustinus viskas
selle käsu välja kiriku õpetusest, kuna tema meelest polnud seda
enam vaja ning viimane käsk jagati kahte ossa. Aga selles sarjas ma
ei räägi vastavalt katekismusele, vaid vastavalt Piiblile ja see on
teine käsk: ära tee enesele pilte.
See on Vana Testamendi tavaline patt.
Servast serva.
Jumal on raevukas Jumal, kes vihastub selle peale, kui teenitakse
ebajumalaid. Ta on armukade Jumal oma rahva ja laste suhtes.
Täpselt samamoodi nagu mees on armukade, kui ta naine ei kuulu
ainult temale, vaid käib ka teiste meeste voodites.
Armukadedus on osa armastusest.
Armukade ei olda sellise inimese peale, kellest ei hoolita.
Seetõttu pole ime, et Jumal on armukade meie pärast, kuna
Ta armastab meid.
Jumal teab seda, kui palju paha teeb ebajumalateenistus inimese elus.
Pöördume tagasi Iisraeli rahva juurde.
Mõelgem sellele, et nad tegid esimese kuldse vasika juba kõrbes.
Kuigi olid näinud kõiki Jumala imesid Egiptuses ja kuidas
meri jagunes kaheks ja sellest sai läbi minna kuiva jalaga.
Selle järel teeniti kõiki naaber- maade ebajumalaid.
Baali templil oli oma ahvatlus, kuna neis harrastati ka seksi.
Tihti on nii, et ebajumalateenistuses on segi teenistus ja seks.
Baali templis oli nii hetero- kui ka homoseksi teenistus.
Iisraeli rahvas võttis selles osa.
Lõppude lõpuks ka Issanda tempel sai täis pilte.
Selleks oli vaja Paabeli armeed, kes hävitas selle templi,
enne kui need pildid jõuti hävitada templist.
Mis meelitab ebajumalateenistusse?
Miks inimesed vahetavad Elava Jumala teenimise ebajumalaga?
Sest ebajumalad lubavad kokku kõike head ja paremat.
Hea saak, palju lapsi, edukat elu, naudingud-
küll see kõik meelitab inimesi.
Teine põhjus ebajumalateenistuseks on alati olnud see, et ühelgi teisel
jumalal pole olnud nii range moraal kui Piibli Jumalal.
Kui inimene tahab elada vähegi moraalitumat elu, siis ta meeleldi
valib ebajumalateenistuse.
Meie aja tavalisem ebajumal on ehk nn "Mina-jumal".
Ma usun Jumalat, aga teistmoodi kui kirik või Piibel õpetab.
See on ebajumal.
Võib juhtuda nii, et on vaja antikristust, kedagi Nebukadnetsarit,
kes tühjendab meie templi ebajumalatest.
Meie aja tavalisem ebajumala altar on televiisor või kuvar.
Mitu tundi nädalas sul kulub pildi vaatamisele neis mõlemas?
Mõtle, kui sa kulutaksid Jumala Sõna uurimisele kasvõi kolmandik
sellest ajast, mille sa ohverdad igal nädalal meediale.
Kas siis sinu usuelus ei toimu siis revolutsiooni?
Mõnel usklikul on elu nii kiire, et ei jõua lugeda Piiblit, ei jõua
käia Piiblitunnis, ei jõu kogudusse ega ühelegi Piiblipäevale.
Samal ajal on aega vaadata mõnda seebiooperit viis tundi nädalas.
Mida Jumal sellest mõtleb?
Kas Ta mitte ei öelnud: ära tee enesele pilti!
Mõelgem sellele, kuidas see mõjutab meie lapsi ja noori.
Kui suur osa meie lastest on kadunud neti sügavustesse?
Seal mängitakse mänge, kus veri purskab.
Seal vaadatakse porno-pilte, mis tõesti ajavad noore inimese
südame segadusse.
See on pildi võim meie kultuuris.
Kuidas sina suhtud laste televiisori vaatamisse ja netis surfamisesse?
Seda asja ei saa kristlik vanem lubada. Ei saa mõelda, et
tehku, mida tahab, et see pidev kaklus lõppeks.
Tuleb võidelda, ajale piirid ette panna ja on võimalik kindlaks teha,
milliseid lehti laps külastab.
See pildiga võitlus ei ole lihtne lõpuajal.
Piibli Ilmutuse raamatus öeldakse, et tuleb üks, siis teine metsaline.
Ilmutuse raamatu 13. ptk, 14-15 salmid kirjeldavad metsalisi nii:
"Talle /teisele metsalisele/ anti meelevald anda vaimu /esimesele/
metsalise kujule, et ka metsalise kuju räägiks ja teeks, et tapetaks
igaüks, kes ei kummarda metsalise kuju."
Mõtelgem, lõpuaegadel antakse metsalise kujule vaim.
Ja siis peavad kõik inimesed kummardama seda kuju.
Sõber, võitlust kuju kummardamise vastu tuleb alustada juba varem.
Kui me oleme olukorras, kus me ei saa osta ega müüa, kus meil pole
tööd ega raha juhul, kui me ei kummarda metsalise kuju,
siis on liiga hilja hakata harjutama julgust. Praegu peab seda harjutama.
Nüüd me ei saa kummardada kedagi teist peale Elavat Jumalat.
Siis kirjeldatakse, milline karistus on neile metsaliste kummardajaile.
See on nii kurb tõsiasi, Piibel räägib palju põrgust ja
Jeesus räägib sellest kõige rohkem.
Asi on nii, et Seadus - kõik need käsud on antud meile,
et need näitaksid meile me pattu.
Seadus ei ole päästetee.
Asi ei ole nii, et kui järgid 10 käsku, siis pääsed Taevasse.
Kui uurid 10 käsku, siis tõstad kaks kätt üles öeldes: "Ma alistun.
Ma pole elanud nii nagu peaksin".
Sel järel, kui inimene on oma olukorda tunnistanud, alles siis
vajab ta Jeesuse risti.
Kui me uurime 10 käsku, siis mõistame, et Jeesus mõisteti süüdi
kui iga punkti rikkuja.
Mõtelgem sellele, et Jeesus võrdles end vaskmaoga. Kord kõrbes olles
maod inimesi ja siis tuli vaskmadu tõsta kepi otsa ja igaüks, kes
seda vaatas, jäi elama. Jeesus ütles, et samamoodi ülendati Teda ristile.
Madu on Piiblis saatana kujund.
Vaid siin kohas on see Jeesuse kujund ja millest see tuleneb?
See tuleneb sellest, et me kõik oleme rikkunud teist käsku.
Loen tsitaadi raamatust "Inimese kasutusjuhend".
Kui su süda süüdistab sind pildi teenimises, siis vaata Vaskmadu.
Vaata Sõna peeglist, kuidas Päästja on kandnud sinu eest karistuse.
Kui vaatad ristile tõstetud "madu", siis näed, kui suure karistuse
on just selle käsu vastu tehtud patt Temale toonud.
Aga ristilt näed ka seda, kui suur on Jumala armastus sinu, piltide
kummardaja, vastu. Sul pole vaja muud, kui vaadata Vaskmadu, nii
tervened patu mürgist. Vaatamine on ju uskumine. Aamen.
Lisainfo: www.ilosanomapiiri.fi
Tõlge: Merle Sibola